Recordando Ronny Brete 
(Un di nos pioneronan den comunicacion) 


~ Kende no conoce Sr. Ronny Brete. Ronny tabata conoci pa su 
trabounan radial como locutur na varios emisora di nos isla. 
Ademas e tabata un di e pioneronan di nos planta nacional di 
television y un di e prome presentadornan di noticia na nos 
prome planta di television, esta Telearuba. Tambe a dirigi e 
departamento di noticia por completo. E tempo ey, e gobierno 
di Antiyas cu nos tabata pertenece na dje, a plan pa habri un 
transmisor via Tele-Curacao, cu asina e comunidad di Aruba 
tambe por a wak Tele-Curacao. Pero Aruba a para firme na su 
decision y a dicidi cu nos no mester un stacion transmisor, 
- pero un stacion di television chikito. Aruba su deseo a wordo 
leidos v actas da di Past cumpli y a cuminsa cu 12 empleado. E staf di Telearuba 
tabata madu empleadonan di Tele-Curacao y esnan local. E tabata ricibi asistencia 
tecnico for di Tele-Curacao (PJC-TV) y finalmente a habri oficialmente dia 29 di 
september 1963. E anochi aki tabata un exito cu hopi charla y declamacion, pero 
desafortunadamente a encontra varios problema serio di interferencia cu canal di 
Venezuela. El a habri riba canal 12 y a ricibi algun conflicto cu su transmisor di 
menos capacidad cu esun di Venevision na Venezuela cu tambe tabata opera riba 
canal 12. Un opcion tabata pa hisa e capacidad di e transmisor, pero a lo largo a 
pidi permiso pa transmiti su programanan riba un diferente canal, esta canal 13. 
Te awe ainda e ta e canal oficial di Telearuba. 





E tempo ey Telearuba tabata transmiti na preto cu blanco y cu no tabata nada facil 
pa motibo cu mester a usa aparatonan anticua pa trece e programanan. Despues, 
dia 12 di juli 1973, a bay na color, mientras cu Radio Caracas TV y Venevision TV 
ainda tabata transmiti na preto cu blanco. Cu e status aparte na 1986, Telearuba a 
incorpora y no tabata pertenece mas como parti di “Antilliaans Televisie 
Maatschappij, ATM-Tele-Curacao. Dia 14 di september 2004, SETAR, nos compania 
di telecomunicacion nacional a cumpra Telearuba. Den un periodo cortico a 
reorganisa y renoba parti di e edificio. Cu tur e storia aki mi kier a pone un tiki 
emfasis pa mustra den ki situacion e pioneronan na Telearuba mester a traha pa 
awe nos por ta orguyoso di tin un bunita planta di television nacional. 


| Ronny tabata un di e co-fundadornan di Aruba Press Club. Despues 
di su trabou na Telearuba, el a bira un di e prome Relacionista 
Publico di Aruba Airport Authority. Eynan el a traha te ora cu el a 
baha cu pensioen. Gosando di su pensioen, el a ser pidi pa gerencia 
di Solo di Pueblo pa traha como reportero di noticia internacional 
unda e tabata traduci e noticianan aki pa dicho publicacion. Den su 
oranan liber, despues di morto di su casa Noni Brete, el a haci hopi 
Y trabou pa Parokia Santa Anna na Noord como un boluntario. E 
a% ultimo biaha cu ami a topa y combersa cu Ronny tabata riba un dia 


u W° mainta cu mi a uni cu e grupo di Camarada y famia pa pone un 
(Ronny cu su nieto) 





y Da 


krans na honor di Sr. Elias Lacle, un victima di guera, anto Ronny mester a bin 
habri e porta di santanta pa nos. 


Ronny a yega di fungi como maestro di ceremonia pa varios organisacion, por 
ehempel eleccionnan di Miss Aruba, unda e tabatin e honor di comparti y anuncia e 
ganadornan. Despues di un tempo di lucha cu su salud, e conocido Ronny Brete ta 
bay laga nos, un atardi, dia 1 di October 2013, na un edad di 74 aña. 


Asina tabatin varios persona den nos comunidad cu a traha incansablemente den 
medionan di comunicacion y mi no kier cuminsa menciona nomber pa mi no lubida 
uno. Pero mi ta spera cu pronto lo mi bin cu mas relato riba nos baluartenan cu 
antes a lucha asina duro pa duna nos loke nos tin awe. 


Dufi Kock 
Escritor y Historiado 


